Κοινή δήλωση του Ευρωπαϊκού Κοινοβουλίου, του Συμβουλίου της Ευρωπαϊκής Ένωσης και της Ευρωπαϊκής Επιτροπής

Νομοθετικές προτεραιότητες της ΕΕ για το 2023 και το 2024

(2022/C 491/01)

Η αποφασιστικότητα και η ικανότητα δράσης της Ένωσής μας δοκιμάζονται από την απρόκλητη και βάναυση επίθεση της Ρωσίας κατά της Ουκρανίας, η οποία χαρακτηρίζεται από ειδεχθή βία και αυξανόμενες ενδείξεις τέλεσης εγκλημάτων πολέμου. Οι δευτερογενείς επιπτώσεις της επίθεσης της Ρωσίας στον τρόπο ζωής που εδώ και πολύ καιρό θεωρούσαμε δεδομένο, κάνουν τους πολίτες μας να αισθάνονται σήμερα λιγότερη σταθερότητα, ασφάλεια και σιγουριά για το μέλλον. Παρά τις προσπάθειες της Ρωσίας να αποδυναμώσει και να διχάσει την Ένωση, παραμένουμε ενωμένοι, αποφασισμένοι και βαθιά προσηλωμένοι στο να στηρίξουμε την Ουκρανία και τον λαό της. Οι προσπάθειές μας θα περιλαμβάνουν στρατιωτική και ανθρωπιστική βοήθεια, πολιτική και χρηματοδοτική στήριξη, καθώς και συνεχή πρόσβαση των Ουκρανών σε θέσεις εργασίας, στέγαση, εκπαίδευση, κατάρτιση και υγειονομική περίθαλψη στην ΕΕ στο πλαίσιο του μηχανισμού προσωρινής προστασίας. Θα διευκολύνουμε επίσης την πρόσβαση της Ουκρανίας στην ενιαία αγορά και στον χώρο δωρεάν περιαγωγής και θα στηρίξουμε την αποκατάσταση και την ανασυγκρότησή της. Για να διατηρήσουμε την οικονομική πίεση και να υπονομεύσουμε τις στρατιωτικές δυνατότητες της Ρωσίας, θα εξασφαλίσουμε επίσης την αποτελεσματική και συνεχή εφαρμογή των κυρώσεων κατά αυτής. Θα στηρίξουμε την Ουκρανία και το Διεθνές Ποινικό Δικαστήριο στη στοιχειοθέτηση και τη δίωξη πιθανών εγκλημάτων πολέμου και θα διερευνήσουμε τρόπους ώστε να διασφαλιστεί η πλήρης λογοδοσία. Οι συνέπειες αυτής της επίθεσης γίνονται επίσης αισθητές στην άμεση γειτονία μας, με μεγάλο αριθμό εκτοπισμένων ατόμων, αλλά και παγκοσμίως, με δραματική αύξηση της επισιτιστικής ανασφάλειας.

Τη στιγμή που μόλις αρχίσαμε να ανακάμπτουμε από την πανδημία και διανύουμε τον ριζικό μετασχηματισμό που απαιτείται για την καταπολέμηση άλλων σοβαρών προκλήσεων, όπως η κλιματική και η οικολογική κρίση, οι πολίτες μας βρίσκονται αντιμέτωποι με την απογείωση των τιμών της ηλεκτρικής ενέργειας και την αύξηση του πληθωρισμού. Είμαστε προσηλωμένοι στην εξεύρεση κοινών λύσεων σε επίπεδο ΕΕ για την αντιμετώπιση αυτής της κρίσης κόστους ζωής για τους πολίτες και τις επιχειρήσεις μας, η οποία έχει επιδεινωθεί εξαιτίας του πολέμου στην Ουκρανία. Μετά το σχέδιο REPowerEU, η ΕΕ μείωσε ταχέως την εξάρτησή της από τις ρωσικές εισαγωγές ενέργειας, ενισχύοντας τις εναλλακτικές πηγές ενέργειας, την εξοικονόμηση και την αποθήκευση. Η αξιοποίηση της κοινής ισχύος μας στην αγορά, η επιτάχυνση της διττής μετάβασης στον τομέα της ενέργειας και η μεταρρύθμιση του σχεδιασμού της αγοράς ηλεκτρικής ενέργειας θα μας παράσχουν διαρθρωτικές λύσεις.

Στο πλαίσιο αυτό, θα δοθεί μεγάλη προτεραιότητα στη διασφάλιση της βιωσιμότητας του πολυετούς δημοσιονομικού πλαισίου υπό το πρίσμα της νέας γεωπολιτικής και οικονομικής κατάστασης. Θα εργαστούμε επίσης για την καθιέρωση επαρκών νέων ιδίων πόρων.

Εκφράζουμε την ικανοποίησή μας για τα αποτελέσματα της Διάσκεψης για το μέλλον της Ευρώπης (1), η οποία αποτέλεσε ένα εμπνευσμένο και επιτυχημένο πείραμα για τη διαβουλευτική δημοκρατία. Προκειμένου να ανταποκριθούν στις προσδοκίες των πολιτών, τα θεσμικά όργανα θα συνεχίσουν να εξασφαλίζουν ταχεία και αποτελεσματική συνέχεια στις συστάσεις της Διάσκεψης, το καθένα στο πλαίσιο των αρμοδιοτήτων του. Πολλές προτάσεις της Διάσκεψης αντικατοπτρίζονται στο πρόγραμμα εργασίας της Επιτροπής για το 2023 και δεσμευόμαστε από κοινού να δώσουμε σε αυτές ιδιαίτερη προσοχή.

Με την παρούσα κοινή δήλωση, αναδεικνύουμε τις βασικές νομοθετικές προτάσεις (2) για τις οποίες τα τρία θεσμικά μας όργανα θα καταβάλουν κάθε δυνατή προσπάθεια. Η υλοποίηση αυτών των προτεραιοτήτων θα είναι ακόμη πιο σημαντική ενόψει των ευρωπαϊκών εκλογών του 2024, όταν οι πολίτες θα αξιολογήσουν τον τρόπο με τον οποίο η ΕΕ θα έχει ανταποκριθεί στις τρέχουσες προκλήσεις. Στις προτάσεις αυτές περιλαμβάνονται τόσο οι νομοθετικές πρωτοβουλίες που βρίσκονται επί του παρόντος στα χέρια των συννομοθετών όσο και εκείνες που η Ευρωπαϊκή Επιτροπή θα υποβάλει έως το τέλος του 2023. Τα τρία θεσμικά όργανα συμφωνούν να δώσουν ύψιστη προτεραιότητα το 2023 και μέχρι το τέλος της κοινοβουλευτικής περιόδου το 2024 στους ακόλουθους στόχους πολιτικής:

Επιπλέον, πέραν των εργασιών που εμπίπτουν στη συνήθη νομοθετική διαδικασία, δηλώνουμε τη δέσμευσή μας:

Ως πρόεδροι του Ευρωπαϊκού Κοινοβουλίου, του Συμβουλίου και της Ευρωπαϊκής Επιτροπής, δεσμεύουμε τα θεσμικά μας όργανα να εργαστούν για τις κοινές αυτές προτεραιότητες το 2023 και το 2024, με γνώμονα τις θεμελιώδεις αρχές της αμοιβαίας εμπιστοσύνης, του σεβασμού και του πνεύματος συνεργασίας. Το μέλλον της Ευρώπης εξαρτάται από την ικανότητά της να προσαρμόζεται με ταχύτητα, σθένος και ενότητα.

Θα συνεργαστούμε επίσης για να διασφαλίσουμε την ορθή εφαρμογή και επιβολή της ισχύουσας νομοθεσίας και θα παρακολουθούμε στενά την έγκαιρη και αποτελεσματική εφαρμογή της παρούσας κοινής δήλωσης.

Съставено в Брюксел на петнадесети декември две хиляди двадесет и втора година.

Hecho en Bruselas, el quince de diciembre de dos mil veintidós.

V Bruselu dne patnáctého prosince dva tisíce dvacet dva.

Udfærdiget i Bruxelles den femtende december to tusind og toogtyve.

Geschehen zu Brüssel am fünfzehnten Dezember zweitausendzweiundzwanzig.

Kahe tuhande kahekümne teise aasta detsembrikuu viieteistkümnendal päeval Brüsselis.

Έγινε στις Βρυξέλλες, στις δέκα πέντε Δεκεμβρίου δύο χιλιάδες είκοσι δύο.

Done at Brussels on the fifteenth day of December in the year two thousand and twenty two.

Fait à Bruxelles, le quinze décembre deux mille vingt-deux.

Arna dhéanamh sa Bhruiséil, an cúigiú lá déag de mhí na Nollag sa bhliain dhá mhíle fiche a dó.

Sastavljeno u Bruxellesu petnaestog prosinca godine dvije tisuće dvadeset druge.

Fatto a Bruxelles, addì quindici dicembre duemilaventidue.

Briselē, divi tūkstoši divdesmit otrā gada piecpadsmitajā decembrī.

Priimta du tūkstančiai dvidešimt antrų metų gruodžio penkioliktą dieną Briuselyje.

Kelt Brüsszelben, a kétezer-huszonkettedik év december havának tizenötödik napján.

Magħmul fi Brussell, fil-ħmistax-il jum ta’ Diċembru fis-sena elfejn u tnejn u għoxrin.

Gedaan te Brussel, vijftien december tweeduizend tweeëntwintig.

Sporządzono w Brukseli dnia piętnastego grudnia roku dwa tysiące dwudziestego drugiego.

Feito em Bruxelas, em quinze de dezembro de dois mil e vinte e dois.

Întocmit la Bruxelles la cincisprezece decembrie două mii douăzeci și doi.

V Bruseli pätnásteho decembra dvetisícdvadsaťdva.

V Bruslju, petnajstega decembra dva tisoč dvaindvajset.

Tehty Brysselissä viidentenätoista päivänä joulukuuta vuonna kaksituhattakaksikymmentäkaksi.

Som skedde i Bryssel den femtonde december år tjugohundratjugotvå.